Levon Helm

Levon Helm, eg. Mark Lavon Helm (født 26. mai 1940 i Marvell, Arkansas, død 19. april 2012 i New York City) var en amerikansk rockemusiker som er mest kjent som trommerslager, vokalist og mandolinist i rockegruppen The Band. Helm er kjent for sin inderlige, country-aktige stemme og den kraftfulle måten han spille trommer på. Disse to elementene preget The Bands innspillinger og dette kommer særlig fram på hans bidrag på sanger som «The Weight», «Up on Cripple Creek», «King Harvest», «Ophelia» og ikke minst på «The Night They Drove Old Dixie Down».

Mens resten av The Band var canadiere, tilførte Helm med sin sørstatsbakgrunn gruppen både tolkninger og en forståelse for hvordan budskap kan uttrykkes for et amerikansk sørstatspublikum, noe som særlig kommer fram på sangen «The Night They Drove Old Dixie Down».

Helm hadde roller i filmene Coal Miner's Daughter, The Right Stuff og The Three Burials of Melquiades Estrada.

Helm spilte også i bluesgruppen The Levon Helm Band, med blant andre datteren Amy.

Han gav ut selvbiografien This Wheel's on Fire – Levon Helm and the Story of The Band, hvor han var svært kritisk til bandmedlemmet Robbie Robertsons rolle under splittelsen av The Band.

Helm døde 19. april av kreft på Memorial Sloan-Kettering Cancer Center i New York City.

Bakgrunn 

Helm ble født i Marvell i Arkansas, og vokste opp på det lille stedet Turkey Scratch, utenfor Helena, administrasjonssenteret i Phillips County. Han var sønn av Nell og Diamond Helm, som var bomullsfarmere og svært musikkinteresserte som oppfordret sine barn å spille og synge. Den unge Lavon (som han var døpt) begynte å spille gitar da han var åtte og spilte også i tillegg trommer. I Arkansas i 1940- og 1950-årene var en rekke musikalske retninger populære, blant dem blues, country og rhythm and blues, som senere utviklet seg mot rock and roll. Helm ble influert av alle disse retningene, og lyttet til radiosendingene fra Grand Ole Opry fra Nashville. Han besøkte også konserter når det kom kjente musikere på turne.

Han ble også influert av bruken av munnspill, gitar og vokal av Sonny Boy Williamson II, som spilte blues og tidlig rhythm and blues på radiosendingen King Biscuit Time og som også opptrådte jevnlig i Marvell sammen med  bluesgitaristen Robert Lockwood jr. Helm startet sitt første band, The Jungle Bush Beaters, mens han gikk på high school.

Helm fikk også anledning til å være til stede på konserter med artister som Elvis Presley, Conway Twitty, Bo Diddley, samt Ronnie Hawkins som også var fra Arkansas. Fra han var 17 år opptrådte han på klubber og barer rundt i Helena. Etter at han var ferdig med high school, ble han invitert til å være med i Ronnie Hawkins' band The Hawks, og reiste på turne rundt i Sørstatene, men også til Canada. De hadde noen plateutgivelser og noen av disse ble hits.

Grammy 
 Dirt Farmer (2007), Grammy Award for Best Traditional Folk Album, februar 2008
 Electric Dirt (2009), Grammy Award for Best Americana Album 2010 (ny kategori dette året)
 Ramble at the Ryman (2011), Grammy Award for Best Americana Album 2011

Skuespiller 
 The Last Waltz (1978)
 Coal Miner's Daughter (1980)
 The Right Stuff (1983)
 The Dollmaker (1984)
 Smooth Talk (1985)
 End of the Line (1987)
 Staying Together (1989)
 Feeling Minnesota (1996)
 Fire Down Below (1997)
 The Three Burials of Melquiades Estrada (2005)
 Shooter (2007)
 In the Electric Mist (2009)

Diskografi

Med The Band 

 1968 Music from Big Pink
 1969 The Band
 1970 Stage Fright
 1971 Cahoots
 1972 Rock of Ages (live konsertalbum)
 1973 Moondog Matinee
 1974 Planet Waves (med Bob Dylan)
 1974 Before the Flood (livealbum med Bob Dylan)
 1975 Northern Lights - Southern Cross
 1975 The Basement Tapes (med Bob Dylan)
 1977 Islands
 1978 The Last Waltz (live konsertalbum med ekstra studiomateriale)
 1993 Jericho
 1996 High on the Hog
 1998 Jubilation

Soloalbum og annet arbeid 
 1977 Levon Helm & the RCO All-Stars (ABC) U.S. #142
 1978 Levon Helm (ABC) U.S. #206
 1980 American Son (MCA)
 1982 Levon Helm (Capitol)
 1999 The Ties That Bind (Raven Records)
 2000 Souvenir, Vol. 1 (Breeze Hill) – Levon Helm & The Crowmatix
 2005 Midnight Ramble Sessions Volume I
 2005 Midnight Ramble Sessions Volume II
 2006 Levon Helm & the RCO All Stars Live (Levon Helm Studios)
 2007 Dirt Farmer (Vanguard), U.S. #102
 2009 Electric Dirt (Dirt Farmer Music), U.S. #36
 2011 Ramble at the Ryman (Vanguard)
 2011 The Lost Notebooks of Hank Williams (Columbia)

Referanser

Eksterne lenker   
 
 
 
 [ Allmusic]

The Band
Trommeslagere fra USA
Låtskrivere fra USA
Sangere fra USA
Multiinstrumentalister
Plateprodusenter fra USA
Medlemmer av Rock and Roll Hall of Fame (gruppemedlem)
Grammy Award-vinnere
Personer fra Phillips County i Arkansas